CELEX: 62017CA0205
Language: hu
Date: 2018-07-25 00:00:00
Title: C-205/17. sz. ügy: A Bíróság (nyolcadik tanács) 2018. július 25-i ítélete – Európai Bizottság kontra Spanyol Királyság (Tagállami kötelezettségszegés – A települési szennyvíz összegyűjtése és kezelése – 91/271/EGK irányelv – 3. és 4. cikk – A Bíróság kötelezettségszegést megállapító ítélete – A végrehajtás elmaradása – Az EUMSZ 260. cikk (2) bekezdése – Pénzügyi szankciók – Kényszerítő bírság és átalányösszeg)

17.9.2018   
            
            
               HU
            
            
               Az Európai Unió Hivatalos Lapja
            
            
               C 328/17
            
         
      A Bíróság (nyolcadik tanács) 2018. július 25-i ítélete – Európai Bizottság kontra Spanyol Királyság
      (C-205/17. sz. ügy) (1)
      
      ((Tagállami kötelezettségszegés - A települési szennyvíz összegyűjtése és kezelése - 91/271/EGK irányelv - 3. és 4. cikk - A Bíróság kötelezettségszegést megállapító ítélete - A végrehajtás elmaradása - Az EUMSZ 260. cikk (2) bekezdése - Pénzügyi szankciók - Kényszerítő bírság és átalányösszeg))
      (2018/C 328/20)
      Az eljárás nyelve: spanyol
      
         Felek
      
      
         Felperes: Európai Bizottság (képviselők: E. Manhaeve és E. Sanfrutos Cano meghatalmazottak)
      
         Alperes: Spanyol Királyság (képviselő: A. Gavela Llopis meghatalmazott)
      
         Rendelkező rész
      
      
                  1.
               
               
                  A Spanyol Királyság, mivel nem tette meg a 2011. április 14-i Bizottság kontra Spanyolország ítéletben (C-343/10, nem tették közzé, EU:C:2011:260) foglaltak teljesítéséhez szükséges valamennyi intézkedést, nem teljesítette az EUMSZ 260. cikk (1) bekezdéséből eredő kötelezettségeit.
               
            
                  2.
               
               
                  Amennyiben az 1. pontban említett kötelezettségszegés a jelen ítélet kihirdetésének napján továbbra is fennáll, a Bíróság kötelezi a Spanyol Királyságot, hogy fizessen meg az Európai Bizottságnak 10 950 000 euró összegű kényszerítő bírságot a 2011. április 14-i Bizottság kontra Spanyolország ítéletben (C-343/10, nem tették közzé, EU:C:2011:260) foglaltak teljesítéséhez szükséges intézkedések végrehajtásával kapcsolatos késedelem minden egyes félévére a jelen ítélet kihirdetésének napjától a 2011. április 14-i Bizottság kontra Spanyolország ítéletben (C-343/10, nem tették közzé, EU:C:2011:260) foglaltak maradéktalan teljesítésének napjáig, amelynek tényleges összege minden hat hónapos időszak végén számítandó úgy, hogy az ilyen időszakokra vonatkozó teljes összeg csökken olyan százalékos mértékben, amely megegyezik az olyan agglomerációk lakosegyenértékei számának, amelyek tekintetében a vizsgált időszak végén a települési szennyvíz összegyűjtésére és/vagy kezelésére szolgáló rendszerek megfeleltek a 2011. április 14-i Bizottság kontra Spanyolország ítéletben (C-343/10, nem tették közzé, EU:C:2011:260) foglaltaknak, az olyan agglomerációk lakosegyenértékeinek számához viszonyított arányával, amelyek a jelen ítélet kihirdetésének napján nem rendelkeznek ilyen rendszerekkel.
               
            
                  3.
               
               
                  A Bíróság kötelezi a Spanyol Királyságot, hogy az Európai Bizottság számára fizessen 12 millió euró átalányösszeget.
               
            
                  4.
               
               
                  A Bíróság a Spanyol Királyságot kötelezi a költségek viselésére.
               
            
         (1)  HL C 195., 2017.6.19.